open-index/open-wikipedia-markdown huggingface dataset:
Σφαγή της Τόχνης

μικρογραφία|Το χωριό Τόχνη βρίσκεται στη νότια ακτή της Κύπρου. Τα 3 γειτονικά χωριά στην ανατολική ακτή, είναι η Μαράθα, ο Σανταλάρης και η Αλόα.
Η **σφαγή της Τόχνης** αναφέρεται στην εκτέλεση 83 ή 84 Τουρκοκύπριων αμαχων πολιτών, αιχμαλώτων προερχόμενων κυρίως από το χωριό, Τόχνη, της επαρχίας Λάρνακας, από ενόπλους της ΕΟΚΑ Β΄ στις 14 Αυγούστου 1974, κατά τη διάρκεια της τουρκικής εισβολής στην Κύπρο.

## Ιστορικό
Σύμφωνα με μαρτυρίες, μέλη της ΕΟΚΑ Β΄ αιχμαλώτισαν, με τη συνδρομή αστυνομικών, περισσότερους από 80 Τουρκοκύπριους άνδρες από την Τόχνη και το Ζύγι (συμπεριλαμβανομένων και ανήλικων αγοριών άνω των 13 ετών) και, αφού τους κράτησαν για ένα βράδυ στο ελληνικό σχολείο, τους επιβίβασαν σε δύο λεωφορεία με κατεύθυνση (όπως τους ανέφεραν) προς τη Λεμεσό. 

Κατά την αφήγηση του μοναδικού επιζήσαντα - του δεκαεννιάχρονου τότε Σουάτ Καφαντάρ - οι αιχμάλωτοι, που επέβαιναν στο ένα λεωφορείο, οδηγήθηκαν σε τοποθεσία κοντά στην Παλώδια όπου εκτελέστηκαν με ριπές αυτόματων όπλων, ενώ στη συνέχεια οι εκτελεστές αποτελείωσαν με χαριστικές βολές όσους ήταν ακόμη ζωντανοί. Ο συνολικός αριθμός των θυμάτων ανήλθε στα 83 ή 84 άτομα (78 κάτοικοι της Τόχνης και άλλοι έξι από το Ζύγι). Σύμφωνα με τον Καφαντάρ, κατά τη διάρκεια της ομηρείας τους στο δημοτικό σχολείο, οι κρατούμενοι συνάντησαν Ελλαδίτη αξιωματικό, ο οποίος τους καθησύχασε, τονίζοντάς τους πως «*στον στρατό, δεν υπάρχει κακομεταχείριση των αιχμαλώτων»*.

Η σφαγή της Τόχνης έγινε την ίδια ημέρα με τις σφαγές στη Μαράθα, τον Σανταλάρη και την Αλόα.

## Αντιμετώπιση του γεγονότος μετά το 1974
Η σφαγή της Τόχνης, όπως και τα αντίστοιχα εγκλήματα κατά αμάχων σε Μαράθα, Σανταλάρη και Αλόα, δεν ερευνήθηκαν από την Κυπριακή Δημοκρατία, ούτε σχολιάζονταν επί σειρά ετών, καθώς υπήρχε η εκτίμηση πως θα ενισχυόταν η τουρκική προπαγάνδα. Μέχρι τον Μάρτιο του 2014 η Διερευνητική Επιτροπή Αγνοουμένων είχε καταφέρει να ταυτοποιήσει τα οστά 46 εκ των θυμάτων. Σύμφωνα με άρθρο της εφημερίδας Πολίτης, οι εισαγγελικές αρχές είναι απρόθυμες να διερευνήσουν το συγκεκριμένο έγκλημα.

Στις 16 Αυγούστου του 2016, η πρώην υπουργός Εξωτερικών (επί προεδρίας Τάσσου Παπαδόπουλου και Δημήτρη Χριστόφια), Ερατώ Κοζάκου Μαρκουλλή, με ανάρτηση της σε μέσο κοινωνικής Δικτύωσης, απολογήθηκε δημόσια προς την Τουρκοκυπριακή κοινότητα. Η ανάρτηση της σήκωσε θύελλα διαμαρτυριών με κύριο σημείο αναφοράς τις αντίστοιχες τουρκικές θηριωδίες. Ακόμη, ειπώθηκαν απόψεις περί πολιτικής κίνησης, υποκινούμενης από τη θέλησή της για λύση του Κυπριακού, περί πρόκλησης κατά των Ελληνοκυπρίων προσφύγων κ.ά.

Μετά τα γεγονότα του 1974 και την μετεγκατάσταση των Τουρκοκυπρίων στην βόρεια Κύπρο, οι γυναίκες των Τουρκοκύπριων θυμάτων, μετέφεραν συμβολικά πέτρες για ανέγερση της μεγάλης Τουρκοκυπριακής σημαίας στο όρος Πενταδάκτυλος.

## Παραπομπές


Κατηγορία:Ιστορία της Κύπρου
Κατηγορία:Σφαγές στην Κύπρο
Κατηγορία:Τουρκική εισβολή στην Κύπρο
Ιωάννης του Γκέλνχαουζεν

μικρογραφία
Ο **Ιωάννης του Παλατινάτου-Μπίρκενφελντ** (Johann von Pfalz-Birkenfeld, 24 Μαΐου 1698 – 10 Φεβρουαρίου 1780) ήταν παλατινός κόμης και δούκας του Τσβάιμπρυκεν-Μπίρκενφελντ στο Γκέλνχαουζεν, καταγόμενος από την γραμμή Παλατινάτου-Μπίρκενφελντ-Γκέλνχαουζεν του Οίκου του Βίττελσμπαχ.

## Βιογραφία
Γεννήθηκε στο Γκέλνχαουζεν και ήταν ο δευτερότοκος γιος του δούκα και παλατινού κόμη Ιωάννη Καρόλου του Μπίρκενφελντ-Γκέλνχαουζεν και της δεύτερης συζύγου του Μαρίας Έσθήρ, κόρης του βαρώνου Γεωργίου Φρειδερίκου του Βίτσλεμπεν-Έλγκερσμπουργκ.

Ήταν αντιστράτηγος και διοικητής του στρατού του Παλατινάτου, ιππότης του Τάγματος του Λέοντος της Βαυαρίας και του Τάγματος του Αγίου Ουμβέρτου, κυβερνήτης του δουκάτου του Γύλιχ και διοικητής του εκεί φρουρίου. Διέμενε κυρίως στο Μάνχαϊμ. Το 1739 απεβίωσε ο μεγαλύτερος αδελφός του Φρειδερίκος Βερνάρδος, κόμης του Γκέλνχαουζεν και τον διαδέχθηκε.

## Οικογένεια
Νυμφεύθηκε το 1743 την Σοφία Καρλόττα, κόρη του Καρόλου, κόμη του Ζαλμ-Ντάουν και είχε τέκνα:
* Κάρολος Ιωάννης Λουδοβίκος, 1745-1789, κόμης του Γκέλνχαουζεν
* Λουίζα 1748-1829, παντρεύτηκε τον Ερρίκο Λ΄, κόμη του Ρόις-Γκέρα
* Ιωάννα Σοφία 1751-1752
* Γουλιέλμος 1752-1837, δούκας στη Βαυαρία
* Φρειδερίκη 1753, απεβίωσε σε βρεφική ηλικία
* Σοφία 1757-1760
* Χριστιανός 1760-1761
* Ιωάννης 1764-1765

## Πρόγονοι

## Παραπομπές


## Αναφορές
* Johann Samuel Ersch: *Allgemeine Encyklopädie der Wissenschaften und Künste: in alphabetischer Folge*, section 2: *H–N*, part 21: *Johann (Infant von Castilien) - Johann-Boniten*, σελ.&nbsp;189
* Maximilian V. Sattler: *Lehrbuch der bayerischen Geschichte*, Lindauer, 1868, σελ.&nbsp;412

Κατηγορία:Οίκος του Βίττελσμπαχ
Quake Champions

Το ***Quake Champions*** είναι βιντεοπαιχνίδι βολών πρώτου προσώπου που αναπτύχθηκε από την id Software και κυκλοφόρησε από την Bethesda Softworks ως μέρος της σειράς *[[Quake]]*. Είναι το πρώτο κύριο παιχνίδι της σειράς μετά το *[[Quake 4]]*. Κυκλοφόρησε για τα Microsoft Windows το 2017. Η πλήρης εκδοχή του παιχνιδιού κυκλοφόρησε στις 18 Αυγούστου του 2022.

## Ανάπτυξη
Το *Quake Champions* ανακοινώθηκε στην Electronic Entertainment Expo 2016 μαζί με ένα τρέιλερ. Θα διαθέτει ένα μεγάλο αριθμό playable χαρακτήρων, τον καθένα από τους οποίους διαθέτει τα δικά του σύνολα μοναδικών δεξιοτήτων. Το παιχνίδι υποσχέθηκε ότι θα είναι ένα «γρήγορου ρυθμού παιχνίδι βολών με βάση την αρένα». Δεν θα κυκλοφορήσει σε κονσόλες.

Στο QuakeCon 2016 ο Τιμ Ουίλτς αποκάλυψε ότι το *Quake Champions* δεν τρέχει στην μηχανή id Tech 6, αλλά αντ' αυτού λειτουργεί σε μια υβριδική μηχανή που αποτελείται από τα id tech και Saber tech, πράγμα που σημαίνει ότι ορισμένα χαρακτηριστικά που εμφανίζονται στο *Doom* δεν είναι εγγενή στο *Quake Champions*, όπως η εικονική πραγματικότητα, το Vulkan API, το SnapMaps και υποστήριξη mods, αν και η υποστήριξη mods θα είναι πιθανότατα σχεδιασμένη μετά την αρχική κυκλοφορία. Αποκαλύφθηκε ότι το *Quake Champions* θεωρήθηκε αρχικά ως μια επέκταση του *[[Quake Live]]*, μια ανανεωμένη έκδοση του *[[Quake III Arena]]* που κυκλοφόρησε το 2010. Το παιχνίδι πήγε σε κλειστό beta στις 6 Απριλίου του 2017.

Αναφέρεται ότι το παιχνίδι θα περιλαμβάνει μια επιλογή free-to-play, επιτρέποντας στους παίκτες να παίξουν ως ο Ranger (παρόμοιο με το μοντέλο που χρησιμοποιήθηκε στο *[[Killer Instinct (βιντεοπαιχνίδι του 2013)|Killer Instinct]]*), με πρόσθετους χαρακτήρες διαθέσιμους για αγορά.

Στην E3 2017, ανακοινώθηκε ότι ο Μπι Τζέι Μπλάζκοβιτς θα είναι playable χαρακτήρας.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Βιντεοπαιχνίδια της id Software
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια βολών πρώτου προσώπου
Κατηγορία:Quake
Κατηγορία:Βιντεοπαιχνίδια του 2017
Κατηγορία:Βιντεοπαιχνίδια του 2022
Γουλιέλμος στη Βαυαρία

Ο **Γουλιέλμος** (*Wilhelm, Herzog in Bayern,* 10 Νοεμβρίου 1752 - 8 Ιανουαρίου 1837) από τον Οίκο των Βίττελσμπαχ-Παλατινάτου, ήταν κόμης του Μπίρκενφελντ-Γκέλνχαουζεν (1789-1799), δούκας εν Βαυαρία (1799-1837) και δούκας του Μπεργκ (1803-1806). 

## Βιογραφία
Γεννήθηκε στο Γκέλνχαουζεν και ήταν ο δευτερότοκος γιος του Ιωάννη του Γκέλνχαουζεν και της Σοφίας Καρλόττας, κόρης του Καρόλου του Ζαλμ-Ντάουν.

Το 1789 απεβίωσε ο αδελφός του Κάρολος Ιωάννης του Γκέλνχαουζεν και τον διαδέχθηκε. Το 1778 έγινε τιμητικό μέλος της Ακαδημίας των *Επιστημών και των Ανθρωπιστικών Σπουδών* της Βαυαρίας. Το 1799 απεβίωσε ο Κάρολος Δ΄ Θεόδωρος της Βαυαρίας. Υπήρχαν συγγενείς από δύο κλάδους των Βίττελσμπαχ για να τον διαδεχθούν: ο 5ος εξάδελφός του Μαξιμιλιανός Α΄ Ιωσήφ και ο 2ος εξάδελφος του πατέρα του προηγουμένου Γουλιέλμος. Ο πρώτος τον διαδέχθηκε ως εκλέκτορας της Βαυαρίας (και αναβαθμίστηκε σε βασιλιά), ενώ ο δεύτερος αποζημιώθηκε με τον τίτλο του *δούκα της Βαυαρίας*.

Το 1803 ο Ναπολέων Α΄ της Γαλλίας κατέλαβε εδάφη του στην αριστερή όχθη του Ρήνου και ο Γουλιέλμος αποζημιώθηκε με το δουκάτο του Μπεργκ. Το 1806 η Βαυαρία, για να λάβει το μαργραβάτο του Άνσμπαχ, έδωσε το Μπεργκ στον Ζοακίμ Μυρά, σύζυγο της αδελφής του Ναπολέοντα Α΄. Ο Γουλιέλμος απεβίωσε στο Λάντσχουτ (ή στο Μπάμπεργκ) το 1837 και τάφηκε στην κρύπτη του Αββαείου Τέγκερνσεε, όπως και οι άλλοι δούκες της Βαυαρίας.

## Οικογένεια
Νυμφεύτηκε το 1780 την 3η εξαδέλφη του Μαρία Άννα των Βίττελσμπαχ, κόρη του Φρειδερίκου Μιχαήλ του Παλατινάτου-Τσβάιμπρυκεν. Ήταν αδελφή του Μαξιμιλιανού Α΄ Ιωσήφ της Βαυαρίας. Είχαν τέκνα:
* θνησιγενής γιος 1782.
* Μαρία Ελισάβετ 1784-1849, παντρεύτηκε τον Λουί-Αλεξάντρ Μπερτιέ, Δούκα του Βανγκράμ.
* Πίος Αύγουστος 1786-1837, Δούκας εν Βαυαρία. Εγγονή του ήταν η Ελισάβετ, Αυτοκράτειρα της Αυστρίας.

## Πρόγονοι

Κατηγορία:Οίκος του Βίττελσμπαχ
Blue Öyster Cult (άλμπουμ)

***Blue Öyster Cult*** είναι ο τίτλος του πρώτου άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε σε μορφή δίσκου βινυλίου στις 16 Ιανουαρίου 1972 μέσω της δισκογραφικής εταιρείας "Columbia". 

Το εξώφυλλο του άλμπουμ είναι δημιουργία του Μπιλ Γκόλικ, ενώ κατά την περιοδεία για την προώθηση του έπαιξαν μαζί με τους The Byrds, Mahavishnu Orchestra και Alice Cooper.

Οι πωλήσεις του "*Blue Öyster Cult*" υπήρξαν θετικές, με τον δίσκο να μπαίνει στις λίστες του Billboard 200, όπου παρέμεινε για οκτώ εβδομάδες.

## Πληροφορίες τραγουδιών
Το κομμάτι "*Redeemed*" φέρει και τον εναλλακτικό τίτλο "*Sir Rastus Bear*", ενώ το "*Before The Kiss, A Redcap*" αρχικά ονομαζόταν "*Conry's Bar*". Το "*Cities on Flame With Rock And Roll*", γνωστότερο τραγούδι του άλμπουμ, είχε αρχικό τίτλο "*Siren Singalong*" και είναι επηρεασμένο από το "*The Wizard*" των Black Sabbath, το "*Motor City is Burning*" των MC5 και το "*21st Century Schizoid Man*" των King Crimson. Επίσης, το βασικό ριφ του "*I'm On The Lamb, But I Ain't No Sheep*" είναι εμπνευσμένο από το "*Hey Joe*" του Jimi Hendrix.

## Τραγούδια του δίσκου

## Θέσεις τσαρτ
***Blue Öyster Cult*** *(άλμπουμ)*

***Επίσημη κυκλοφορία: [[16 Ιανουαρίου]] [[1972]]***

## Τα μέλη των Blue Öyster Cult
Οι μουσικοί οι οποίοι ηχογράφησαν το "*Blue Öyster Cult*" είναι οι εξής:

* **[[Ντόναλντ Ρέζερ|Ντόναλντ "Buck Dharma" Ρέζερ]]** - κιθάρα, φωνητικά
* **[[Έρικ Μπλουμ]]** - κιθάρα, φωνητικά, πλήκτρα
* **[[Τζο Μπουσάρντ]]** - μπάσο, φωνητικά
* **[[Άλεν Λάνιερ]]** - κιθάρα, πλήκτρα
* **[[Άλμπερτ Μπουσάρντ]]** - τύμπανα, φωνητικά

## Παραπομπές


## Πηγές
* Blue Öyster Cult - Blue Öyster Cult | Songs, Reviews, Credits - AllMusic
* Blue Öyster Cult | Classic Rock Review
* Eric Bloom talks Blue Oyster Cult's studio albums | MusicRadar

Κατηγορία:Δισκογραφία των Blue Öyster Cult
Κατηγορία:Άλμπουμ του 1972
Πίος Αύγουστος στη Βαυαρία

Ο **Πίος Αύγουστος** (γερμ. *Pius August in Bayern*, 1 Αυγούστου 1786 - 3 Αυγούστου 1837) από τον Οίκο των Βίττελσμπαχ, του κλάδου Μπίρκενφελντ-Γκελνχάουζεν, ήταν δούκας εν Βαυαρία. Ήταν μέλος της ηγεμονικής οικογένειας, ο ίδιος όμως δεν ηγεμόνευσε.

## Βιογραφία
Γεννήθηκε στο Λάντσχουτ και ήταν ο γιος του Γουλιέλμου στη Βαυαρία και της Μαρίας Άννας των Βίττελσμπαχ, κόρης του Φρειδερίκου Μιχαήλ του Παλατινάτου-Τσβαάιμπρυκεν. 

Το 1815 έγινε τιμητικό μέλος της Βαυαρικής Ακαδημίας Επιστημών. Του άρεσε να ταξιδεύει. Απεβίωσε το 1837 στο Μπαϊρόιτ.

## Οικογένεια
Νυμφεύτηκε το 1807 την Αμαλία Λουίζα, κόρη του Λουί Μαρί, Πρίγκιπα του Άρενμπεργκ, και είχε τέκνα:
* Μαξιμιλιανός Ιωσήφ (1808 - 1888), Δούκας στη Βαυαρία. Μεταξύ των δέκα τέκνων του ήταν:
** Ελισάβετ, σύζυγος του Φραγκίσκου Ιωσήφ της Αυστρίας, Βασιλιά της Ουγγαρίας και της Βοημίας.
** Κάρολος Θεόδωρος, πατέρας της Ελισάβετ, συζύγου του Αλβέρτου Α΄ του Βελγίου.

## Πρόγονοι

Κατηγορία:Οίκος του Βίττελσμπαχ
Σεντ Πίτερ Πορτ

thumb|right|Το κάστρο Cornet
thumb|right|Η εκκλησία
Το **Σεντ Πίτερ Πορτ** (αγγλικά: *Saint Peter Port*) είναι η πρωτεύουσα του Γκέρνζι καθώς και το κύριο λιμάνι. Το Σεντ Πίτερ Πορτ έχει πληθυσμό 18.207 κατοίκων (2014), δηλαδή περίπου το 29% του συνολικού πληθυσμού της νήσου.

Στα Guernésiais και στα γαλλικά, ιστορικά την επίσημη γλώσσα του Γκέρνζι, το όνομα της πόλης και της γύρω κοινότητας είναι St Pierre Port.
Εκτός του οτι είναι ενορία, το Σεντ Πίτερ Πορτ είναι μια μικρή πόλη που αποτελείται κυρίως από απότομα στενά δρομάκια και βαθμίδες στις καταπράσινες πλαγιές. Είναι γνωστό ότι στην περιοχή υπήρχε εμπορικός σταθμός - πόλη από πριν από τους Ρωμαϊκούς χρόνους, το προχριστιανικό όνομα του οποίου δεν επιβίωσε στη σύγχρονη εποχή.
Ο ταχυδρομικός κώδικας για διευθύνσεις σε αυτήν την ενορία ξεκινάει με GY1.
Άνθρωποι από το Σεντ Πίτερ Πορτ, αποκαλούνταν «les Villais» (οι κάτοικοι της πόλης) ή «cllichards» στην Guernésiais.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα της ενορίας του Σεντ Πίτερ Πορτ

Κατηγορία:Γκέρνζι
Tyranny and Mutation

***Tyranny and Mutation*** είναι ο τίτλος του δεύτερου άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε σε μορφή δίσκου βινυλίου στις 11 Φεβρουαρίου 1973 μέσω της δισκογραφικής εταιρείας "Columbia". 

Ο παραγωγός Σάντι Πέρλμαν υπήρξε ένας από τους κύριους συνθέτες των κομματιών του δίσκου, ενώ ο Ρίτσαρντ Μέλτζερ από το περιοδικό Crawdaddy! συνεισέφερε στο "*Teen Archer*" και η Πάτι Σμιθ στο "*Baby Ice Dog*". Επίσης, το "*The Red & the Black*" είναι μία νέα εκδοχή, με νέο τίτλο, του κομματιού "*I'm On The Lamb, But I Ain't No Sheep*" από το ομώνυμο ντεμπούτο τους. Το ίδιο κομμάτι θα έδινε αρχικά και την ονομασία στον δίσκο, αλλά τελικά "The Red" ονομάστηκε η μία πλευρά του και "The Black" η άλλη.

Σύμφωνα με τον Τζο Μπουσάρντ, οι στίχοι του "*Wings Wetted Down*" προέρχονται από ένα βιβλίο με ποιήματα του Πάμπλο Νερούδα, ο οποίος είε κερδίσει Νόμπελ Λογοτεχνίας το 1971. Ο Άλμπερτ Μπουσάρντ έχει δηλώσει ότι η μουσική του "*Baby Ice Dog*" είναι επηρεασμένη από το "*I Can't Keep From Crying*" των Blues Project.

Ο δίσκος έχει λάβει θετικές κριτικές, με τον Τομ Γιούρεκ του AllMusic να το βαθμολογεί με 4,5 αστέρια με άριστα τα πέντε, ενώ σκαρφάλωσε ως το # 122 του αμερικάνικου Billboard, παραμένοντας στον κατάλογο επιτυχιών για δεκατρείς εβδομάδες.

## Τραγούδια του δίσκου

## Θέσεις τσαρτ
***Tyranny and Mutation*** *(άλμπουμ)*

***Επίσημη κυκλοφορία: [[11 Φεβρουαρίου]] [[1973]]***

## Τα μέλη των Blue Öyster Cult
Οι μουσικοί οι οποίοι ηχογράφησαν το "*Tyranny and Mutation*" είναι οι εξής:

* **[[Ντόναλντ Ρέζερ|Ντόναλντ "Buck Dharma" Ρέζερ]]** - κιθάρα, φωνητικά
* **[[Έρικ Μπλουμ]]** - κιθάρα, φωνητικά, συνθεσάιζερ
* **[[Τζο Μπουσάρντ]]** - μπάσο, πλήκτρα, φωνητικά
* **[[Άλεν Λάνιερ]]** - πλήκτρα, κιθάρα
* **[[Άλμπερτ Μπουσάρντ]]** - τύμπανα, φωνητικά

## Παραπομπές


## Πηγές
* Tyranny and Mutation - Blue Öyster Cult | Songs, Reviews, Credits - AllMusic
* The Story of Blue Oyster Cult's Second Album, 'Tyranny and Mutation'
* Eric Bloom talks Blue Oyster Cult's studio albums | MusicRadar

Κατηγορία:Δισκογραφία των Blue Öyster Cult
Κατηγορία:Άλμπουμ του 1973
Milk and Honey

Οι **Milk and Honey** (εβραϊκά:  *Khalav U'Dvash*) ήταν ισραηλινό pop μουσικό συγκρότημα, αποτελούμενο από τους τραγουδιστές Ρούβεν Γκβριρτς (Re'uven Gvitrz), Σμούλικ Μπίλου (Shmulik Bilu) και Γεχουντά Ταμίρ (Yehuda Tamir). Το γκρουπ ερμήνευσε μαζί με την Γκαλί Ατάρι το τραγούδι "Hallelujah", κερδίζοντας τον διαγωνισμό τραγουδιού της Eurovision του 1979. Το εν λόγω τραγούδι πέτυχε υψηλές θέσεις στα τσαρτ στο Ηνωμένο Βασίλειο, φτάνοντας στο #5 τον Απρίλιο του 1979. Έκαναν άλλες δύο προσπάθειες να εκπροσωπήσουν το Ισραήλ στον διαγωνισμό. Το 1981 τραγούδησαν το τραγούδι "Serenada" , το οποίο ήρθε 4ο στον εθνικό τελικό, και το 1989 ήρθαν 8οι με το "Ani Ma'amin". Και στις δύο περιστάσεις, το συγκρότημα συνοδεύτηκε από την τραγουδίστρια Λέα Λουπάτιν. Στον διαγωνισμό του 1988, δύο μέλη του συγκροτήματος (μαζί με την Λουπάτιν) συνόδευσαν την Γιαρντένα Αραζί στη σκηνή στον τελικό της Eurovision στο Δουβλίνο, ερμηνεύοντας το άσμα *Ben Adam*, χωρίς όμως να καταγράφεται επίσημα στους τίτλους η εμφάνισή τους.

Το 1980 έπειτα από συνεργασία που διήρκεσε έναν χρόνο, η Γκαλί Ατάρι αποχώρησε από τους Milk and Honey ως αποτέλεσμα μιας μήνυσης που άσκησε εναντίον του μάνατζέρ της, Σλόμο Τασχ. Η Ατάρι κατήγγειλε ότι δεν είχε πληρωθεί για 60 εμφανίσεις της στην τηλεόραση και στην Ευρώπη και ότι όταν άφησε τους Milk and Honey ήρθε μια νέα τραγουδίστρια (η Λέα Λουπάτιν) και κυκλοφόρησε ένα άλμπουμ με τραγούδια που ηχογράφησε με το όνομα της νέας τραγουδίστριας. Η δίκη συνεχίστηκε επί 14 χρόνια και κατέληξε στη δικαστική νίκη της Ατάρι, η οποία αποζημιώθηκε με το ποσό των 800.000 σεκέλ (γύρω στα 227.000 δολάρια ΗΠΑ) 

Ο Σμουλίκ Μπίλου απεβίωσε στις 31 Δεκεμβρίου 2023 στο νοσοκομείο Ichilov στο Τελ Αβίβ σε ηλικία 71 ετών.

## Παραπομπές


Κατηγορία:Ισραηλινά pop συγκροτήματα
Κατηγορία:Συμμετέχοντες στο διαγωνισμό τραγουδιού Eurovision με το Ισραήλ
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 1979
Κατηγορία:Νικητές Διαγωνισμού Τραγουδιού Eurovision
Κατάλογος κομήτων του Πουατιέ

Η **Κομητεία του Πουατιέ** σχετίζεται με την ευρύτερη περιοχή του Πουατιέ στην δυτική κεντρική Γαλλία. Την εποχή του μεσαίωνα η κομητεία του Πουατιέ ενώθηκε για μεγάλα διαστήματα με την νοτιότερη Ακουιτανία και έγινε τμήμα του Δουκάτου της Ακουιτανίας.
Οι σημαντικότεροι από τους κόμητες του Πουατιέ ήταν :

*Ρανούλφος Α΄ του Πουατιέ (835 - 866)
*Ρανούλφος Β΄ του Πουατιέ (866 – 890)
*Εμπλ της Ακουιτανίας (902 - 935)
*Γουλιέλμος Γ΄ της Ακουιτανίας (935 - 963) 
*Γουλιέλμος Δ΄ της Ακουιτανίας (963 - 990) 
*Γουλιέλμος ο Μέγας (990 - 1030) 
*Γουλιέλμος ο Παχύς (1030 - 1038) 
*Όντο της Γασκώνης (1038 - 1039)
*Γουλιέλμος ο Αετός (1039 - 1058) 
*Γουλιέλμος Η΄ της Ακουιτανίας (1058 - 1086) 
*Γουλιέλμος Θ΄ της Ακουιτανίας (1086 - 1127) 
*Γουλιέλμος ο Άγιος (1126 - 1137) 
*Ελεονώρα της Ακουιτανίας (1137 - 1153) 
*Γουλιέλμος Θ΄, κόμης του Πουατιέ (1153 - 1156)
*Ριχάρδος ο Λεοντόκαρδος (1189 - 1199)
*Ιωάννης της Αγγλίας (1199 - 1204)
*Αλφόνσος του Πουατιέ (1225 - 1271)
*Φίλιππος Ε΄ της Γαλλίας (1311 - 1316)
*Ιωάννης Β΄ της Γαλλίας (1344 - 1357)
*Ιωάννης του Μπερί (1357 - 1416)
*Ιωάννης, δούκας της Τουρραίνης (1416 - 1417)
*Κάρολος Ζ΄ της Γαλλίας (1417 - 1422)

## Παραπομπές
 		


## Πηγές

*Monarchs, Rulers, Dynasties And Kingdoms Of The World, by R F Tapsell, 1983, Facts On File, Inc., New York, NY,


Κατηγορία:Πουατού
Κατηγορία:Ακουιτανία
Στέφανος Β΄ της Βαυαρίας

Ο **Στέφανος Β΄** (**Stephen II**, 1319 - 13 Μαΐου 1375) από τον Οίκο των Βίττελσμπαχ, ήταν δούκας της Βαυαρίας (1347-49), της Κάτω Βαυαρίας (1349-53) και της Βαυαρίας-Λάντσουτ (1353-75).

## Βιογραφία
Ήταν ο δευτερότοκος γιος του Λουδοβίκου Δ΄ δούκα της Βαυαρίας και βασιλιά της Γερμανίας και της Βεατρίκης των Πιάστ, κόρης του Μπόλκο Α΄ δούκα της Σβιντνίτσα.

Κατά τη βασιλεία του πατέρα του υπηρέτησε ως αντιπρόσωπος (vogt) στη Σουηβία και Αλσατία. Ο Λουδοβίκος Δ΄ απέκτησε τις περιοχές Ολλανδία και Αινώ· απεβίωσε το 1347 και τον διαδέχθηκε ως δούκας της Βαυαρίας και κόμης της Ολλανδίας και του Αινώ μαζί με τους πέντε αδελφούς του. Αν και ο πατέρας του είχε επανενώσει τη Βαυαρία, οι γιοί του τη διαίρεσαν το 1349 σε Άνω Βαυαρία, Κάτω Βαυαρία και Βαυαρία-Στράουμπινγκ, όπου ο Στέφανος Β΄ έλαβε την Κάτω Βαυαρία. Σε άλλη διαίρεση το 1353 έλαβε τη Βαυαρία-Λάντσουτ. 

Έπειτα από τη συμφιλίωση των Βίττελσμπαχ με τον Κάρολο Δ΄ της Γερμανίας, ο βασιλιάς επιβεβαίωσε τις κτήσεις τους. Ο Στέφανος Β΄ τον ακολούθησε στην εκστρατεία του στην Ιταλία το 1354. Αλλά δύο έτη μετά με τη Χρυσή Βούλα ο βασιλιάς έκανε εκλέκτορες μόνο τους Βίττελσμπαχ-Παλατινάτου και τον αδελφό του Λουδοβίκο Β΄ δούκα της Βαυαρίας, πράγμα που προκάλεσε νέα έριδα. Το 1362 απαλλάχθηκε από τον αφορισμό που είχε δοθεί. 

Το 1363 απεβίωσε ο ανιψιός του Μάινχαρντ Γ΄ του Τυρόλου και κατέλαβε το Τυρόλο. Τότε συμμάχησε με τον Μπερναμπό Βισκόντι του Μιλάνου. Έξι έτη μετά συμφώνησε να το παραδώσει στον Ροδόλφο Δ΄ δούκα της Αυστρίας έναντι μεγάλου οικονομικού ανταλλάγματος. 

Κατά την αντιδικία του με τον αδελφό του Λουδοβίκο Β΄, ο οποίος ήταν και μαρκήσιος (μάργραβος) του Βρανδεμβούργου, ο Στέφανος Β΄ έκανε τον Κάρολο Δ΄ κληρονόμο του. Αυτό είχε ως αποτέλεσμα το Βρανδεμβούργο να χαθεί από τον Οίκο τους έναντι οικονομικής αποζημίωσης. Απεβίωσε στο Λάντσουτ το 1375 και τάφηκε στο Φράουενκιρχε του Μονάχου. Η επικράτειά του μοιράστηκε μεταξύ των τριών γιων του.

## Οικογένεια
Πρώτα νυμφεύτηκε το 1328 την Ελισάβετ της Βαρκελώνης, κόρη του Φρειδερίκου Γ¨ της Σικελίας και είχε τέκνα:
* Στέφανος Γ΄ 1337-1413, δούκας της Βαυαρίας-Ίνγκολστατ.
* Φρειδερίκος 1339-1393, δούκας της Βυαρίας-Λάντσουτ.
* Ιωάννης Β΄ 1341-1387, δούκας της Βαυαρίας-Μονάχου.
* Αγνή, γενν. 1338, παντρεύτηκε τον Ιάκωβο Α΄ Πουατιέ-Λουζινιάν της Κύπρου.
Οι απόγονοί του νυμφεύτηκαν με κόρες του Μπερναμπό Βισκόντι. Το 1447 το Ίνγκολστατ ενώθηκε με το Λάντσουτ και το 1503 με το Μόναχο.

Το 1349 απεβίωσε η Ελισάβετ και ο Στέφανος Β΄ έκανε δεύτερο γάμο, με τη Μαργαρίτα των Χοεντσόλερν, κόρη του Ιωάννη Β΄ μπουργκράβου της Νυρεμβέργης. Δεν απέκτησαν απογόνους.

## Πρόγονοι




## Εξωτερικοί σύνδεσμοι
* Map of the Holy Roman Empire in 1347

Κατηγορία:Οίκος του Βίττελσμπαχ
Παναγιώτης Κονταξάκης

Ο **Παναγιώτης Κονταξάκης** (γεννήθηκε στις 16 Αυγούστου 1964 στη Μελβούρνη της Αυστραλίας) είναι δάσκαλος του τσι κουνγκ και του τάι τσι και πρώην αθλητής του άλματος εις ύψος.
Σπούδασε στη Σχολή Επιστήμης Φυσικής Αγωγής και Αθλητισμού του ΕΚΠΑ .

## Σταδιοδρομία ως άλτης
Ο Παναγιώτης Κονταξάκης υπήρξε πανελληνιονίκης αθλητής (ανοιχτός στίβος: 1987· κλειστός στίβος: 1986, 1987, 1988, 1989) του Πανιώνιου Γυμναστικού Συλλόγου. Η μεγαλύτερή του διεθνής διάκριση ήταν η όγδοη θέση στο Ευρωπαϊκό Πρωτάθλημα Κλειστού Στίβου του 1989.

Το προσωπικό του ρεκόρ (και πανελλήνιο ρεκόρ μέχρι το 1992 όταν το ισοφάρισε ο Κοσμάς Μιχαλόπουλος και το ξεπέρασε ο Λάμπρος Παπακώστας) είναι 2,28 μέτρα, το οποίο πέτυχε τον Ιούλιο του 1988 στην Άγκυρα και επανέλαβε τον Μάιο του 1989 στη Βουδαπέστη.

## Εξωτερικοί σύνδεσμοι
* Προσωπική σελίδα
* Καλύτερες επιδόσεις ανδρών στο άλμα εις ύψος στην Ελλάδα
* Προφίλ αθλητή στην IAAF
* Προφίλ στο Universal Tao Istructor από τον Grand Master Mantak Chia
* Δάσκαλος τσι κουνγκ στο YMAA
* Συνέντευξη στην Όλγα Παππά στην εκπομπή του Τρίτου Προγράμματος 90,9 *Αναζητώντας τον απoλεσθέντα ήχο* (22 Ιουλίου 2015).

## Παραπομπές


Κατηγορία:Έλληνες αθλητές του άλματος εις ύψος
Κατηγορία:Δάσκαλοι πολεμικών τεχνών
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Αναμέλμπα

Η **Αναμέλμπα** (ισπ. *Melba Pinzás Annie Salazar*, 1942 - 2011) υπήρξε μπολερό τραγουδίστρια από το Περού.
Άρχισε να τραγουδά από τα σχολικά χρόνια και έπαιζε κλασική μουσική. Αργότερα στη Λίμα, αποφοίτησε ως δασκάλα παραδοσιακών χορών και ηχογράφησε ένα άλμπουμ με το όνομά της. Η καριέρα της στο μπολερό ξεκίνησε το 1961. Παντρεύτηκε τον Χούλιο Χαραμίγιο (Julio Jaramillo), τραγουδιστή από το Εκουαδόρ, με τον οποίο απέκτησε μια κόρη.

Πέθανε σε ηλικία 69 ετών από καρδιακή ανακοπή. Ζήτησε να αποτεφρωθεί και ένα μέρος της τέφρας να ριφθεί στα νερά του καταρράκτη του Πάτερσον και το υπόλοιπο στην θάλασσα του Περού.

## Παραπομπές


Κατηγορία:Περουβιανοί τραγουδιστές
Κοιλάδα του Αμαρίου

Η **Κοιλάδα του Αμαρίου** είναι εύφορη κοιλάδα στους πρόποδες του Ψηλορείτη και του Όρους Κέντρος στην Κρήτη. Η κοιλάδα ήταν γνωστή ως κέντρο αντίστασης στους Γερμανούς κατά την διάρκεια της Μάχης της Κρήτης και της γερμανικής κατοχής. Μετά την απαγωγή του Στρατηγού Χάινριχ Κράιπε, οι Γερμανοί κατέστρεψαν αρκετά χωριά στην περιοχή, σκοτώνοντας πολλούς από τους κατοίκους.

## Προϊστορία
Η αρχαία πόλη της Φαιστού επεκτάθηκε με δορυφορική ανάπτυξη στην Κοιλάδα του Αμαρίου στα τέλη της Εποχής του Χαλκού, με την ίδρυση οικισμού στο Μοναστηράκι.

## Δείτε επίσης
* Φαιστός
* Ολοκαύτωμα του Κέντρους

## Παραπομπές


## Αναφορές
* C. Michael Hogan. 2007. C.Michael Hogan, ''Phaistos Fieldnotes'', The Modern Antiquarian
* John D. Pendlebury. 1991. *The Archaeology of Crete*, Biblo & Tannen Publishers, , 

Κατηγορία:Κοιλάδες της Ελλάδας
Κατηγορία:Γεωγραφικοί σχηματισμοί της Κρήτης
Ιωάννης Β΄ της Βαυαρίας

Ο **Ιωάννης Β΄** (**Johann II**, 1319 - 1397) από τον Οίκο των Βίττελσμπαχ, ήταν δούκας της Βαυαρίας-Μονάχου (1375-1397).

## Βιογραφία
Ήταν ο τριτότοκος γιος του Στεφάνου Β΄ δούκα της Βαυαρίας-Λάντσουτ και της Ελισάβετ της Βαρκελώνης, κόρης του Φρειδερίκου Γ΄ της Σικελίας.

Το 1375 απεβίωσε ο πατέρας του και κυβέρνησε τη Βαυαρία-Λάντσουτ μαζί με τους δύο μεγαλύτερους αδελφούς του Στέφανο Γ΄ και Φρειδερίκο. Το 1385 απεβίωσε ο πεθερός του (και εξάδελφός του) και ο Ιωάννης Β΄ με τη σύζυγό του Αικατερίνη της Γκορίτσια κληρονόμησαν το 1/3 της Γκορίτσια· το 1392 το επώλησε στους Αψβούργους της Αυστρίας. Ζούσε δαπανηρά στην Αυλή και όταν το 1392 οι δύο αδελφοί του ζήτησαν να χρηματοδοτήσει την εκστρατεία τους στο Μιλάνο για την υποστήριξη του πεθερού τους, μια και ήταν νυμφευμένοι με κόρες του Μπερναμπό Βισκόντι, ο Ιωάννης Β΄ αρνήθηκε. Τότε έγινε διαίρεση της πατρικής κτήσης: ο Στέφανος Γ΄ έλαβε το Ίνγκολστατ, ο Φρειδερίκος το κυρίως Λάντσουτ και ο Ιωάννης Β΄ το Μόναχο. Σύντομα ο Στέφανος Γ΄ διαμαρτυρήθηκε για το μικρό του μερίδιο και ζήτησε από τον Ιωάννη Β΄ να μοιραστούν το Μόναχο, μάλιστα συγκρούστηκε ένοπλα γι' αυτό και το κατάφερε τρία έτη μετά. 

Ο Ιωάννης Β΄ απεβίωσε το 1397 και τον διαδέχθηκαν οι δύο γιοί του, που μπόρεσαν να εκτοπίσουν τον θείο τους Στέφανο Γ΄ από το Μόναχο το 1402.

## Οικογένεια
Νυμφεύτηκε το 1372 την Αικατερίνη της Γκορίτσια, κόρη του Μάινχαρτ ΣΤ΄ κόμη της Γκορίτσια και είχε τέκνα:
* Ερνέστος 1373-1438, δούκας της Βαυαρίας-Μονάχου.
* Γουλιέλμος Γ¨ 1375-1435, δούκας της Βαυαρίας-Μονάχου.
* Σοφία 1376-1425, παντρεύτηκε τον Βεντσέσλαο Δ΄ της Βοημίας και της Γερμανίας. 

Από μία εκτός γάμου σχέση είχε ένα φυσικό τέκνο:
* (νόθος) Ιωάννης Γρυνβάλντερ 1393-1452, καρδινάλιος και επίσκοπος του Φράιζινγκ.

## Πρόγονοι





Κατηγορία:Οίκος του Βίττελσμπαχ
Αιλία Παιτίνα

Η **Αιλία Παιτίνα** ήταν η δεύτερη σύζυγος του ρωμαίου αυτοκράτορα Κλαύδιου. 
## Σύζυγος του Κλαύδιου
Η Αιλία Παιτίνα παντρεύτηκε τον μελλοντικό αυτοκράτορα Κλαύδιο το 28 ως δεύτερη σύζυγός του. Το μοναδικό τους παιδί ήταν η κόρη τους Κλαυδία Αντωνία, η οποία γεννήθηκε το 30. Ο Κλαύδιος χώρισε την Παιτίνα μετά τις 31 Οκτωβρίου, όταν ο υιοθετημένος αδελφός της δολοφονήθηκε. Σύμφωνα με τον Σουητώνιο, ο Κλαύδιος χώρισε την Παιτίνα για ελαφρά αδικήματα.

Το 48, μετά την εκτέλεση της τρίτης συζύγου του Κλαύδιου Βαλερία Μεσσαλίνα, ο Κλαύδιος αποφάσισε να παντρευτεί για τέταρτη φορά. Ο γραμματέας του Νάρκισσος του πρότεινε να παντρευτεί ξανά την Παιτίνα και του υπενθύμισε ότι είχαν ένα παιδί μαζί. Ο Νάρκισσος δήλωσε επίσης ότι η Παιτίνα θα αγαπούσε την Αντωνία μαζί με την Κλαυδία Οκταβία και τον Βρετανικό, τα παιδιά του Κλαύδιου με τη Μεσσαλίνα. Ο Γάιος Ιούλιος Κάλλιστος είπε ότι πως ο γάμος του Κλαύδιου με την Παιτίνα θα την έκανε πιο αλαζονική και πρότεινε την Λολλία Παυλίνα, την τρίτη σύζυγο του Καλιγούλα.
Ο Μάρκος Αντώνιος Πάλλας πρότεινε την ανιψιά του Κλαύδιου Ιουλία Αγριππίνα, η οποία είχε επίσης ένα παιδί από έναν προηγούμενο γάμο, τον μελλοντικό αυτοκράτορα Νέρωνα. Επιλέχθηκε η Αγριππίνα, με άσχημες συνέπειες για την Αντωνία, την Οκταβία και τον Βρετανικό. Η κόρη της Παιτίνας Αντωνία εκτελέστηκε το 65 ή το 66, λίγο μετά το θάνατο της δεύτερης συζύγου του Νέρωνα, Ποππαίας.

## Παραπομπές


Κατηγορία:Ρωμαίοι
Κοιλάδα του Δρίνου

Η **Κοιλάδα του Δρίνου** () είναι μια κοιλάδα στη νότια Αλβανία και τη βορειοδυτική Ελλάδα κατά μήκος του ποταμού Δρίνου. 

Η Κοιλάδα του Δρίνου περιέχει πολλά μοναστήρια. Τα πιο σημαντικά είναι αφιερωμένη στον Άγιο Κήρυκο και την Αγία Ιουλιέττα.

## Παραπομπές


Κατηγορία:Κοιλάδες της Ελλάδας
Καθεδρικός Ναός των Αγίων Κυρίλλου και Μεθοδίου (Πράγα)

Στην Νέα Πόλη της Πράγας (Nové Město) βρίσκεται ο Καθεδρικός Ναός της Ορθόδοξης Εκκλησίας των Τσεχικών χωρών και της Σλοβακίας, που είναι αφιερωμένος στους Αγίους Κύριλλο και Μεθόδιο (στα τσέχικα: **Chrám svatého Cyrila a Metoděje**).

Ο ναός χτίστηκε ανάμεσα στο 1730 και το 1736 από τον Kilian Ignaz Dientzenhofer, αρχικά ανήκε στην ρωμαιοκαθολική εκκλησία και ήταν αφιερωμένος σε έναν αρχιεπίσκοπο και καρδινάλιο του Μιλάνου, του 16ο αιώνα, τον Κάρλο Μπορρομέο (Charles Borromeo). Δόθηκε στην ορθόδοξη εκκλησία λίγα χρόνια πριν τον Β’ Παγκόσμιο Πόλεμο.

Ο Ναός των Αγίων Κυρίλλου και Μεθοδίου στην Πράγα συνδέθηκε με τη δολοφονία του δεύτερου στην ιεραρχία των SS, Ράινχαρντ Χάιντριχ, το 1942 (Επιχείρηση Ανθρωποειδές). Ειδικότερα τα δύο μέλη της τσεχικής αντίστασης Γιόζεφ Γκάμπτσικ και Γιαν Κούμπις, που πραγματοποίησαν στις 27 Μαΐου του 1942 την επίθεση κατά του Χάιντριχ, ο οποίος τελικά πέθανε στις 4 Ιουνίου, μαζί με άλλα πέντε μέλη της αντίστασης είχαν βρει καταφύγιο στην εν λόγω εκκλησία. Στις 18 Ιουνίου, αφού έγινε γνωστό ύστερα από προδοσία του Κάρελ Τσούρντα ότι στον ναό κρύβονταν οι δράστες της επίθεσης, 750 άνδρες των SS, υπό τον Karl Fischer von Treuenfeld, πολιόρκησαν την εκκλησία για δύο ώρες. Ο Γιαν Κούμπις, ο Άντολφ Οπάλκα και ο Γιάροσλαβ Σβαρτς σκοτώθηκαν στη διάρκεια της μάχης ενώ οι Γιόζεφ Γκάμπτσικ, Γιόζεφ Βάλτσικ, Γιόσεφ Μπουμπλίκ και Γιαν Χρούμπι αυτοκτόνησαν για να μη συλληφθούν από τα SS.

Στην κρύπτη της εκκλησίας υπάρχει σήμερα μουσείο αφιερωμένο στα επτά μέλη της τσεχικής αντίστασης.

## Παραπομπές


## Εξωτερικοί σύνδεσμοι

#http://www.army.cz/images/id_7001_8000/7419/assassination-en.pdf

Κατηγορία:Καθεδρικοί ναοί στην Τσεχία
Ερνέστος της Βαυαρίας

Ο **Ερνέστος**, γερμ. Ernst (1373 - 2 Ιουλίου 1438) από τον Οίκο των Βίττελσμπαχ, ήταν δούκας της Βαυαρίας-Μονάχου (1397-1438).

## Βιογραφία
Ήταν ο πρωτότοκος γιος του Ιωάννη Β΄ δούκα της Βαυαρίας-Μονάχου και της Αικατερίνης, κόρης του Μάινχαρτ ΣΤ΄ κόμη της Γκορίτσια.

Ο θείος του Στέφανος Γ΄ δούκας της Βαυαρίας-Ίνγκολστατ είχε, μετά από ένοπλη σύγκρουση, γίνει συγκυβερνήτης με τον Ιωάννη Β΄. Το 1397 απεβίωσε ο πατέρας του και τον διαδέχθηκε μαζί με τον αδελφό του Γουλιέλμο Γ΄. Συγκράτησε τις εξεγέρσεις των πολιτών του Μονάχου το 1396 και το 1410. Το 1402 ανάγκασε τον θείο του να περιοριστεί στο Ίνγκολστατ και αργότερα ακόμη πολεμούσε με επιτυχία εναντίον του Λουδοβίκου Ζ΄, γιου του Στεφάνου Γ΄. Σε αυτό ήταν σύμμαχος του εξαδέλφου του Ερρίκου ΙΣΤ΄ δούκα της Βαυαρίας-Λάντσουτ και μέλος της ομάδας του, της *Εταιρείας του Παπαγάλου*, μία ένωση των εχθρών του Λουδοβίκου Ζ΄, που συνεδρίασε το 1415 στην Κωνσταντία.

Με την εξάλειψη του κλάδου των Βίττελσμπαχ, που ήταν δούκες της Βαυαρίας-Στράουμπινγκ και κόμητες Ολλανδίας & Αινώ, ο Ερνέστος με τον αδελφό του ήρθαν σε αντιπαράθεση με τον Ερρίκο ΣΤ΄ και τον Λουδοβίκο Ζ΄. Τελικά το 1429 έλαβαν το ήμισυ της Βαυαρίας-Στράουμπινγκ.

Υποστήριξε τον σύζυγο της αδελφής του Σοφίας, τον Βεντσεσλάβο Δ΄ της Βοημίας ως υποψήφιο βασιλιά της Γερμανίας, αν και ο άλλος υποψήφιος Ρούπερτ ήταν τρίτος εξάδελφός του από τον κλάδο Βίττελσμπαχ-Παλατινάτου. Επίσης υποστήριξε τον αδελφό τού Βεντσεσλάβου Δ΄, τον Σιγισμούνδο της Γερμανίας στους πολέμους του εναντίον των οπαδών τού Ιωάννη Χους, πράγμα που κατέστρεψε το βόρειο Βαυαρία ως το 1434.

Όταν το 1432 ο γιος του Αλβέρτος Γ΄ νυμφεύτηκε κρυφά την Αγνή Μπερνάουερ, ο Ερνέστος την κατηγόρησε για μαγεία και την έριξε στον Δούναβη, όπου πνίγηκε. Ο γιος του τότε ξεκίνησε εμφύλιο πόλεμο, αλλά τελικά συμφιλιώθηκε. Ο Ερνέστος απεβίωσε το 1438 στο Μόναχο και τάφηκε στο Φράουενκιρχε του Μονάχου.

## Οικογένεια
Νυμφεύτηκε το 1395 την Ελισάβετ Βισκόντι, κόρη του Μπερναμπό κυβερνήτη του Μιλάνου και είχε τέκνα:
* Αλβέρτος Γ΄ 1401-1460, δούκας της Βαυαρίας-Μονάχου.
* Βεατρίκη π. 1403-1447, παντρεύτηκε πρώτα τον Χέρμαν Γ΄ κόμη του Τσέλιε και έπειτα τον Ιωάννη Βίττελσμπαχ κόμη του Παλατινάτου-Νόιμαρκτ.
* Ελισάβετ π. 1406-1468, παντρεύτηκε πρώτα τον Αδόλφο των Γύλιχ δουκα του Γύλιχ-Μπεργκ και έπειτα τον Έσο κόμη του Λάινινγκεν.
* Αμαλία 1408-1432, μοναχή στη μονή της Αγ. Κλάρας στο Μόναχο.

Επίσης είχε και τρία νόθα τέκνα.

## Πρόγονοι





## Παραπομπές


## Εξωτερικοί σύνδεσμοι
* Bayern-München after the Straubingen Inheritance 

Κατηγορία:Οίκος του Βίττελσμπαχ
Reebok

Η **Reebok** είναι πολυεθνική εταιρεία αθλητικών υποδημάτων και ειδών ένδυσης, που λειτουργεί ως θυγατρική της Adidas από το 2005. Η Reebok παράγει και διανέμει είδη γυμναστηρίου, τρεξίματος και αθλητικά ενδύματα, συμπεριλαμβανομένων των ενδυμάτων και υποδημάτων. Είναι ο επίσημος χορηγός υποδημάτων και ενδυμάτων για αθλητές και συλλόγους.

Η Reebok ιδρύθηκε το 1958 ως θυγατρική εταιρεία της J.W. Foster and Sons, που ιδρύθηκε το 1895 στο Μπόλτον, Μείζον Μάντσεστερ, Αγγλία. Ως βρετανική μάρκα, τα ενδύματα της Reebok παρουσίαζαν τη σημαία της ένωσης από το 1958 έως το 1986.

Η παγκόσμια έδρα της βρίσκεται στο Κάντον της Μασαχουσέτης, στις ΗΠΑ με περιφερειακά γραφεία στο Άμστερνταμ (EMEA), στο Μόντρεαλ (Καναδάς), στο Χονγκ Κονγκ (Ασία-Ειρηνικός) και στην Πόλη του Μεξικού (Κεντρική και Νότια Αμερική).

Το Νοέμβριο του 2016, η εταιρεία ανακοίνωσε ότι θα μεταφέρει την έδρα της στη Βοστώνη. Οι λόγοι για την κίνηση, σύμφωνα με την εταιρεία, είναι να βρεθεί ένα αστικό περιβάλλον που είναι πιο επιθυμητό στους εργαζόμενους και να «διευκρινιστούν οι ρόλοι» των γραφείων των Ηνωμένων Πολιτειών.

## Λογότυπο

Το λογότυπο της εταιρείας όπως έχει εξελιχθεί με την πάροδο του χρόνου.


 Reebok logo05.png|2005–σήμερα
 Reebok wordmark (2008–2014).svg|2008–2014
 Reebok delta logo.svg|2014–σήμερα


## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις των ΗΠΑ
Κατηγορία:Κατασκευαστές αθλητικών ενδυμάτων
Γρεβενίτι Ιωαννίνων

Το **Γρεβενίτι** () είναι ορεινό χωριό του Δήμου Ζαγορίου στον νομό Ιωαννίνων. Βρίσκεται κτισμένο σε υψόμετρο 980 μέτρων στις απολήξεις της βόρειας Πίνδου, βορειοανατολικά της πόλης των Ιωαννίνων. Σύμφωνα με την απογραφή του 2011, ο πληθυσμός του ανέρχεται στους 193 κατοίκους.

## Γενικά και ιστορικά στοιχεία
Διοικητικά, μετά την ενσωμάτωσή του στο ελληνικό κράτος το 1913, το Γρεβενίτι υπήχθη στην επαρχία Δωδώνης, ενώ από το 1997 μέχρι το 2010 αποτελούσε μέρος του δήμου Ανατολικού Ζαγορίου, του οποίου ήταν δημοτικό διαμέρισμα. Από το 2011, μετά τις αλλαγές που προέκυψαν στην τοπική αυτοδιοίκηση μέσω του Προγράμματος Καλλικράτης, υπάγεται στον δήμο Ζαγορίου. Το χωριό καλύπτει έκταση 37.077 τετραγωνικών χιλιομέτρων.

Κατά τη διάρκεια της Κατοχής, 22 κάτοικοι του χωριού εκτελέστηκαν από τις γερμανικά στρατεύματα. Σε κοντινή απόσταση από το Γρεβενίτι, βρίσκονται το μοναστήρι της Βουτσάς και το γεφύρι της Τσίπιανης.

Στο Γρεβενίτι γεννήθηκε το 1846 ο εκπαιδευτικός Βράνος Βωζάνης, ενώ από τον οικισμό καταγόταν ο συγγραφέας και ιστορικός Λέανδρος Βρανούσης (1921 - 1993).

## Πληθυσμός

## Παραπομπές


Κατηγορία:Δήμος Ζαγορίου
Κατηγορία:Χωριά της περιφερειακής ενότητας Ιωαννίνων
Μακρίνο Ιωαννίνων

Το **Μακρίνο** είναι ορεινό χωριό του δήμου Ζαγορίου, στον νομό Ιωαννίνων της Ηπείρου. Σύμφωνα με τα στοιχεία της απογραφής του 2011, ο πληθυσμός του ανέρχεται στους 36 κατοίκους.

## Ονομασία
Κατά την τοπική παράδοση ο οικισμός έλαβε το όνομά του από την οσία Μακρίνη, σύμφωνα με άλλη άποψη το τοπωνύμιο είναι σλαβικής προέλευσης και δηλώνει υγρό τόπο, ενώ ο Ιωάννης Λαμπρίδης εικάζει πως ενδεχομένως να προέρχεται από την εύπορη οικογένεια Μακρύνου των Ιωαννίνων. Παλιότερα το χωριό ήταν γνωστό και ως *Μακρίνου* ή *Μακρίνι*, ενώ από τους ντόπιους ονομάζεται *Μακρίνη*.

## Γενικά και ιστορικά στοιχεία
Το χωριό συγκροτήθηκε από κατοίκους των οικισμών Θεοδοσίου, Πετρίτσας και Κουκουρούντζου. Το έτος της ίδρυσής του δεν είναι γνωστό, αλλά φέρεται να υπήρχε πριν από τα μέσα του 16ου αιώνα όταν εγκαταστάθηκαν σε αυτό κάτοικοι από την Πετρίτσα και το Κουκουρούντζο ή Κουκουρούτς. Παλιότερα, στο Μακρίνο κυριαρχούσε η βλαχική γλώσσα, η χρήση της οποίας άρχισε να περιορίζεται κατά τα μέσα του 19ου αιώνα, μετά από έντονες προσπάθειες του τότε μητροπολίτη Ιωαννίνων και γόνου ντόπιας οικογένειας, Ιωαννίκιου Ζάγκου. Αποτέλεσμα αυτής της τάσης ήταν η αποκλειστική ελληνοφωνία των κατοίκων ήδη από τις αρχές του 20ού αιώνα.

Το 1812 ο Πουκεβίλ ανέφερε πως στον οικισμό 100 ζούσαν οικογένειες, ενώ μερικές δεκαετίες αργότερα (1856) ο Αραβαντινός κατέγραψε 62. Σύμφωνα με την οθωμανική απογραφή του 1895, ο πληθυσμός του Μακρίνου ανερχόταν στους 372 κατοίκους, οι οποίοι ήταν κατανεμημένοι σε 90 φορολογικούς χανέδες.

Κατά τη διάρκεια της Κατοχής, ο οικισμός πυρπολήθηκε από τις γερμανικές δυνάμεις με αποτέλεσμα να καταστραφούν 41 οικίες, να λεηλατηθούν οι περιουσίες των κατοίκων και να σκοτωθεί ένα άτομο.

Πριν την εφαρμογή του προγράμματος ''Καλλικράτης'', το Μακρίνο αποτελούσε μέρος του καποδιστριακού δήμου του Ανατολικού Ζαγορίου, του οποίου ήταν δημοτικό διαμέρισμα. Η κοινότητα του Μακρίνου καλύπτει έκταση 20.147 τετραγωνικών χιλιομέτρων.

## Προσωπικότητες
* Ιωαννίκιος Ζάγκος, μητροπολίτης Ιωαννίνων (1845 - 1854).

## Απογραφές πληθυσμού

## Παραπομπές


Κατηγορία:Δήμος Ζαγορίου
Κατηγορία:Χωριά της περιφερειακής ενότητας Ιωαννίνων
Αλβέρτος Γ΄ της Βαυαρίας

Ο **Αλβέρτος Γ΄**, γερμ. Albrecht III (27 Μαρτίου 1401 - 29 Φεβρουαρίου 1460) από τον Οίκο των Βίττελσμπαχ, ήταν δούκας της Βαυαρίας-Μονάχου (1438-1460).

## Βιογραφία
Ήταν γιος του Ερνέστου δούκα της Βαυαρίας-Μονάχου και της Ελισάβετ Βισκόντι, κόρης του Μπερναμπό κυβερνήτη του Μιλάνου. 

Αρχικά είχε αρραβωνιαστεί με την Ελισάβετ της Βυρτεμβέργης, αλλά αυτή κλέφτηκε με έναν αυλικό του πατέρα της, τον κόμη του Βέρντενμπεργκ. Ο πατέρας του κληρονόμησε την περιοχή της Βαυαρίας-Στάουμπινγκ και τον έστειλε διοικητή. Εκεί το 1432 νυμφεύτηκε μυστικά την Αγνή Μπερνάουερ, μία κοπέλα από το Άουγκσμπουργκ, αλλά ο πατέρας του ήταν εναντίον του γάμου αυτού. Το 1435, ενώ ο Αλβέρτος Γ΄ ήταν σε κυνήγι, ο Ερνέστος την κατηγόρησε για μαγεία και διέταξε να την πετάξουν στον Δούναβη, όπου πνίγηκε. Μετά από αυτό ο Αλβέρτος Γ΄ μετέβη στον εχθρό του Ερνέστου, τον Λουδοβίκο Ζ΄ δούκα της Βαυαρίας-Ίνγκολστατ, αλλά τελικά συμφιλιώθηκε με τον πατέρα του.

Το 1437 νυμφεύτηκε την Άννα των Γουέλφων-Μπράουνσβαϊγκ και έκανε πολλά τέκνα. Το 1438 απεβίωσε ο πατέρας του και τον διαδέχθηκε ως δούκας της Βαυαρίας-Μονάχου. Έπειτα από δύο έτη του προσφέρθηκε το στέμμα της Βοημίας, αλλά αρνήθηκε. Το 1444-45 πολέμησε εναντίον των βαρόνων που λήστευαν στην επικράτειά τους. Όταν το 1447 εξέλιπε ο κλάδος της Βαυαρίας-Ίνγκολστατ, το δουκάτο κληρονόμησε ο Ερρίκος ΙΣΤ΄ δούκας της Βαυαρίας-Λάντσουτ.

Το 1442 διέταξε την εκτόπιση των Εβραίων από την Άνω Βαυαρία· μόνο έπειτα από 250 έτη επετράπη σε Εβραίους να εγκατασταθούν. Το 1455 ίδρυσε τη μονή Βενεδικτίνων στο Άντεχς. Απεβίωσε στο Μόναχο το 1460 και τάφηκε στο Άντεχς.

## Οικογένεια
Το 1432 νυμφεύτηκε μυστικά την Αγνή Μπέρναουερ από το Άουγκσμπουργκ, αλλά ο πατέρας του που δεν ήθελε αυτόν τον γάμο την κατηγόρησε για μαγεία και διέταξε να την πετάξουν στο Δούναβη, όπου πνίγηκε.

Νυμφεύτηκε το 1437 την Άννα των Γουέλφων, κόρη του Έρικ δούκα του Μπράουνσβαϊγκ-Γκρούμπενχαγκεν και είχε τέκνα:
* Ιωάννης Δ΄ 1437-1463, δούκας της Βαυαρίας-Μονάχου.
* Ερνέστος 1438-1460, απεβίωσε 22 ετών.
* Σιγισμούνδος 1439-1501, δούκας της Βαυαρίας-Μονάχου.
* Μαργαρίτα 1442-1479, παντρεύτηκε τον Φρειδερίκο Α΄ Γκοντζάγκα μαρκήσιο της Μάντουα.
* Ελισάβετ 1443-1486, παντρεύτηκε τον Ερνέστο των Βέττιν εκλέκτορα της Σαξονίας.
* Αλβέρτος Δ΄ 1447-1508, δούκας της Βαυαρίας.
* Χριστόφορος 1449-1493, απεβίωσε στη νήσο Ρόδο.
* Βόλφγκανγκ 1451-1514, μέλος του συλλόγου των καθεδρικών (canon) στο Πάσαου, στο Άουγκσμπουργκ και στο Κελν. 
* Βαρβάρα 1454-1472, μοναχή στο Μόναχο.

## Πρόγονοι





## Εξωτερικοί σύνδεσμοι
* Bayern-München after the Straubingen Inheritance 

Κατηγορία:Οίκος του Βίττελσμπαχ
Λίθοι Μνήμης

μικρογραφία|Λίθος Μνήμης έξω από το 1ο Γυμνάσιο Θεσ/κης.
Οι **Λίθοι Μνήμης** (γερμανικά: *Stolpersteine*, ) είναι τσιμεντένιοι κύβοι, διαστάσεων 10Χ10 εκ., που φέρουν μια ορειχάλκινη πλάκα πάνω στην οποία είναι γραμμένο το όνομα, η ημερομηνία γένεσης και η ημερομηνία θανάτου ανθρώπων που υπέστησαν διώξεις ή εξοντώθηκαν από τους Ναζί. Τοποθετούνται σε μέρη που είχαν την τελευταία τους κατοικία ή εργάζονταν αυτοί οι άνθρωποι πριν συλληφθούν από τους Ναζί  και σταλούν σε στρατόπεδα συγκέντρωσης ή εξόντωσης ή υποστούν ευθανασία ή καταφέρουν να δραπετεύσουν.  

Η πρωτοβουλία για τη δημιουργία και την τοποθέτηση των Λίθων Μνήμης ανήκει στον Γερμανό καλλιτέχνη Gunter Demnig, που ξεκίνησε το πρότζεκτ το 1992. Μέχρι τέλη του 2019 έχουν τοποθετηθεί περισσότεροι από 75.000 λίθοι μνήμης σε 29 ευρωπαϊκές χώρες.

## Λίθοι Μνήμης στην Ελλάδα
Το 2015 τοποθετήθηκαν οι πρώτοι πέντε Λίθοι Μνήμης στην Ελλάδα εις μνήμην των μαθητών του Πρώτου Γυμνασίου της Θεσσαλονίκης. Ακολούθησαν στις 19 Οκτωβρίου 2016 άλλοι πέντε Λίθοι Μνήμης στο λιμάνι της πόλης, για να τιμήσουν τη μνήμη των λιμενεργατών, οι οποίοι εκτοπίστηκαν και δολοφονήθηκαν. Μέχρι και το 2019 είχαν τοποθετηθεί  στο πεζοδρόμιο μπροστά από το Πρώτο Γυμνάσιο Θεσσαλονίκης επιπλέον Λίθοι Μνήμης για τους συνολικά 143 δολοφονημένους και έξι εκτοπισμένους Εβραίους μαθητές του. Στην τελετή παρευρέθηκε και ο Gunter Demning. Η έρευνα για τους μαθητές και η τοποθέτηση των Λίθων Μνήμης εκεί ξεκίνησε από έναν πρώην μαθητή τον Απόστολο Δερκέλη. Το 2019 τοποθετήθηκαν επίσης έξι Λίθοι Μνήμης στην πόλη της Βέροιας για τους δολοφονημένους Εβραίους μαθητές της. Το 2022 τοποθετήθηκαν πέτρες μνήμης στο Κρυονέρι της Πελοποννήσου, για να τιμήσουν τη μνήμη μιας Εβραϊκής οικογένειας, η οποία είχε κρυφτεί εκεί και κατάφερε να σωθεί.

## Παραπομπές


Κατηγορία:Ολοκαύτωμα
Κατηγορία:Δημόσια τέχνη
Κατηγορία:Μνημεία
Μαλένα Μόργκαν

Η **Μαλένα Μοργκαν**, γεννήθηκε στις 23 Ιουνίου του 1991 στην Φλόριντα της Αμερικής και είναι Αμερικανίδα πρώην ηθοποιός ερωτικών ταινιών. Το πρώτο της επάγγελμα, ήταν ως σερβιτόρα σε εστιατόριο της γνωστής αλυσίδας εστιατορίων Cracker Barrel. Σε ηλικία δεκατριών ετών παρακολούθησε μαθήματα σε σχολή μοντέλων, ενώ από το γυμνάσιο αποφοίτησε το 2008 σε ηλικία δεκαεπτά ετών. 

## Καριέρα
Το 2011, η Μαλένα μετακόμισε στο Λος Άντζελες της Καλιφόρνιας για να ξεκινήσει μια καριέρα στη βιομηχανία πορνό. Αρχικά ξεκίνησε ως ένα nude web-cam μοντέλο, αλλά λίγο καιρό αργότερα άρχισε να συμμετέχει σε ταινίες hardcore. Επιπλέον,την ίδια χρονιά, η Μαλένα Μόργκαν ήταν το Treat of the Month για το μήνα Σεπτέμβιο του στούντιο πορνογραφικών ταινιών Twistys και το Νοέμβριο του ίδιου έτους έγινε το κεντρικό μοντέλο του μήνα, για το αντρικό περιοδικό Penthouse. Από το 2011, έχει κοσμήσει τα εξώφυλλα πολλών περιοδικών όπως είναι τα Cheri, Swank, Barely Legal, και Club International.

## Κινηματογράφος
Το 2013, η Μαλένα Μόργκαν πρωταγωνίστησε μαζί με τον Έλληνα ηθοποιό Χρήστο Βασιλόπουλο στο ερωτικό δράμα, Pleasure or Pain.

## Παραπομπές


Κατηγορία:Αμερικανίδες ηθοποιοί πορνογραφικών ταινιών
Γκράχαμ Χιλ

Ο **Γκράχαμ Χιλ** (Χάμπστεντ 15 Φεβρουαρίου 1929 - Άρκλεϊ 29 Νοεμβρίου 1975) ήταν Βρετανός οδηγός αγώνων από την Αγγλία. Ήταν ο πατέρας του επίσης οδηγού αγώνων Ντέιμον Χιλ. Η σταδιοδρομία του στη Φόρμουλα 1 ξεκίνησε το 1958 και ολοκληρώθηκε το 1975. Κατά τη σταδιοδρομία του αυτή κέρδισε 2 Παγκόσμια Πρωταθλήματα Οδηγών (1962 και 1968), πέτυχε 14 νίκες, ανέβηκε 36 φορές στο βάθρο των Νικητών, σκόραρε συνολικά 289 βαθμούς, 13 φορές εκκίνησε απ' την Pole position και σημείωσε 10 ταχύτερους γύρους. Η 1η από τις 14 αυτές νίκες του ήταν στο Γκραν Πρι Ολλανδίας του 1962 κι η 14η και τελευταία στο Γκραν Πρι Μονακό του 1969. Επίσης είναι αξιοσημείωτο πως ο αγώνας όπου ο Χιλ ξεκίνησε και τερμάτισε τη σταδιοδρομία του στη Φόρμουλα 1 ήταν το Γκραν Πρι Μονακό. Το 1996 ο γιος του Ντέιμον αναδείχθηκε επίσης Παγκόσμιος Πρωταθλητής όμως εκείνος δεν μπόρεσε να δει και να θαυμάσει αυτή την επιτυχία του γιου του αφού στις 29 Νοεμβρίου του 1975 έφυγε απ' τη ζωή σε ηλικία 46,5 ετών.

## Παραπομπές


Κατηγορία:Βρετανοί οδηγοί της Φόρμουλα 1
Κατηγορία:Παγκόσμιοι Πρωταθλητές Φόρμουλα 1
Μαγίμ Μπιάλικ

Η **Μαγίμ Μπιάλικ** (1975) είναι Αμερικανίδα ηθοποιός και νευροεπιστήμονας.

## Βιογραφία
Γεννήθηκε το 1975 στο Σαν Ντιέγκο της Καλιφόρνια από εβραϊκή οικογένεια. Έχει σπουδάσει Νευροπιστήμη και Εβραϊκές Σπουδές στο UCLA, ενώ το 2007 απέκτησε το διδακτορικό της στη Νευροεπιστήμη.

Η ίδια έχει δηλώσει πως είναι υποστηρίκτρια του σιωνισμού και ότι πλέον θεωρει τον εαυτο της Σύγχρονη Ορθόδοξη Εβραϊα Μάλιστα, είχε προκαλέσει έντονες αντιδράσεις, όταν το 2014 είχε δημοσιοποιήσει ότι χρηματοδότησε τον ισραηλινό στρατό για την αγορά αλεξίσφαιρων γιλέκων.
## Καριέρα
Ξεκίνησε από την παιδική της ηλικία να παίζει στην τηλεόραση, στο *Blossom*, και συνέχισε με συμμετοχές σε διάφορες τηλεοπτικές σειρές. Επίσης, έχει παίξει στην τηλεταινία *[[Κατά λάθος κατάσκοπος]]* του Γούντι Άλεν.

Στον κινηματογράφο, οι πιο σημαντικές της συμμετοχές είναι στο *Beaches* και στο *The Chicago 8*.

Έγινε γνωστή το 2010, όταν εμφανίστηκε στην τηλεοπτική σειρά *[[The Big Bang Theory]]*, όπου υποδύεται την νευροεπιστήμονα *Έιμι Φάρα Φάουλερ*. Για το ρόλο αυτό, έχει προταθεί τέσσερις φορές για βραβείο Emmy και μία φορά για βραβείο Satellite.

Επίσης, έχει δώσει τη φωνή της σε μεταγλωττίσεις ταινιών κινουμένων σχεδίων.

## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Αμερικανοί νευροεπιστήμονες
Κατηγορία:Αμερικανοεβραίοι
Κατηγορία:Αμερικανοί φεμινιστές
Κατηγορία:Εβραίοι φεμινιστές
Ασκληπιγένεια

Η **Aσκληπιγένεια** (Ἀσκληπιγένεια, άκμασε το 430–485 μ.Χ.) υπήρξε Αθηναία φιλόσοφος και μυστικίστρια. Πατέρας της ήταν ο Πλούταρχος ο Aθηναίος, επικεφαλής της Aκαδημίας, την οποία είχε ιδρύσει ο Πλάτωνας. Aυτός δίδαξε στην κόρη του στα μυστικά της θεουργίας -όρος που σήμαινε «θείο έργο, θαύμα», αλλά και την τέχνη του να προκαλείς θαύματα. Οι πληροφορίες γι’ αυτήν προέρχονται κυρίως από το έργο *Πρόκλος* του Mαρίνου, που ήταν ενθουσιώδης μαθητής του φιλοσόφου και διάδοχός του στη διεύθυνση της Ακαδημίας.

Mαθητής της Ασκληπιγένειας ήταν ο Πρόκλος, ένας από τους πιο γνωστούς νεοπλατωνικούς, ο οποίος ανέλαβε τη διεύθυνση της αθηναϊκής σχολής μετά τον Πλούταρχο και το Συριανό. Εκείνη του αποκάλυψε παλαιές μυστηριακές τελετές (τα ιερά «Ὄργια») και τον μύησε στη θεουργία και τις παραδόσεις των Χαλδαίων. Ήταν η μόνη που κατείχε τις γνώσεις αυτές από τότε που πέθανε ο πατέρας της, ο οποίος τις είχε διδαχτεί από το δικό του πατέρα, τον Νεστόριο, σύμφωνα με τον Μαρίνο.

O φιλόσοφος, μετά τη μαθητεία του κοντά της, απόκτησε, όπως λέγεται, την ικανότητα να βλέπει θεία οράματα, να προκαλεί βροχή, να προβλέπει το μέλλον, ακόμη και να θεραπεύει ανίατες ασθένειες. Αναφέρεται μάλιστα ότι γιάτρεψε την κόρη του φίλου του Aρχιάδα, η οποία λεγόταν επίσης Aσκληπιγένεια, προκαλώντας την άμεση παρέμβαση του Aσκληπιού.

Ο Πρόκλος πέθανε την άνοιξη του 485, όμως η Aσκληπιγένεια εξακολούθησε να διδάσκει και μετά το θάνατό του. Συγχρόνως, συνεργαζόταν με αρκετές άλλες γυναίκες ώστε η σχολή των Αθηνών να συνεχίσει απρόσκοπτα τη λειτουργία της.

## Παραπομπές


Κατηγορία:Αρχαίοι Έλληνες φιλόσοφοι
Κατηγορία:Μυστικιστές
Κατηγορία:Ακαδημεικοί φιλόσοφοι
Κατηγορία:Νεοπλατωνικοί φιλόσοφοι
Κατηγορία:Βυζαντινοί του 5ου αιώνα
Αλβέρτος Ε΄ της Βαυαρίας

Ο **Αλβέρτος Ε΄** (γερμ.: *Albrecht V.*, 29 Φεβρουαρίου 1528 - 24 Οκτωβρίου 1579) από τον Οίκο του Βίττελσμπαχ ήταν δούκας της Βαυαρίας από το 1550 μέχρι τον θάνατό του. 

## Βιογραφία
Γεννήθηκε στο Μόναχο από τον Γουλιέλμο Δ΄ δούκα της Βαυαρίας και τη Μαρία-Ιακωβαία, κόρη τού Φιλίππου Α΄ μαργράβου τού Μπάντεν. 

Απεβίωσε το 1579 στο Μόναχο σε ηλικία 51 ετών και τάφηκε στο Φράουενκιρχε της πόλης. Τον διαδέχθηκε ο πρωτότοκος γιος του Γουλιέλμος Ε΄.

## Οικογένεια
Νυμφεύτηκε το 1546 την Άννα των Αψβούργων, κόρη του Φερδινάνδου Α΄ αρχιδούκα της Αυστρίας και βασιλιά της Ουγγαρίας, Βοημίας, Γερμανίας και είχε τα εξής τέκνα:
* Γουλιέλμος Ε¨ 1548-1626, δούκας της Βαυαρίας.
* Φερδινάνδος 1550-1608, στρατιωτικός.
* Μαρία-Άννα 1551-1608, παντρεύτηκε τον Κάρολο Β΄ των Αψβούργων αρχιδούκα της Έσω Αυστρίας.
* Μαξιμιλιανή-Μαρία 1552-1614.
* Ερνέστος 1554-1612, αρχιεπίσκοπος της Κολωνίας και επίσκοπος του Μύνστερ, Χίλντεσταϊν, Φράιζινκ και Λιέγης.

## Πρόγονοι





Κατηγορία:Οίκος του Βίττελσμπαχ